Brits-moord: Leerder steel glo pa se vuurwapen | Maroela Media
Esbé Koster. Foto: Facebook
Twee jeugdiges verskyn vandag in die Brits-landdroshof in verband met die moord op Esbé Koster (50).
Koster se liggaam is Dinsdag omstreeks 14:00 in 'n veld naby die Ou Lethlabile-pad naby Brits gevind. Sy het 'n skietwond aan haar kop gehad. Koster het steeds haar juwele aangehad, maar haar motor was skoonveld.
Volgens 'n buurvrou van Koster het hulle Dinsdag vroeër die dag 'n kennisgewing op Facebook en toe op 'n WhatsApp-groep ontvang dat 'n liggaam langs die pad gevind is. "Esbé se man het intussen op ons buurt se WhatsApp-groep gesê hy weet nie waar sy is nie. Ek en my man het na die toneel gery en gesien dis Esbé wat vermoor is. Ek moes haar man bel en vir hom sê ons het haar gekry."
Twee verdagtes, onderskeidelik 16 en 17 jaar oud, is Woensdag in verband met die moord in hegtenis geneem. Hulle is by die Rabboni Christian School waar Koster gewerk het vasgetrek. Ao. Mpeile Talane, woordvoerder van die polisie, het gesê Koster se motor is ook teruggevind.
"Die verdagtes het na bewering 'n saamrygeleentheid by Koster gekry. In die ry het hulle glo 'n vuurwapen op haar gerig en haar gedwing om van die pad te trek waarna sy vermoor is." Volgens Talane het een van die verdagtes glo die vuurwapen by sy pa gesteel.
Koster word oorleef deur haar man, Jan, en twee dogters.
MTN sê oor noodlynoproep
Christian School …. nou ja toe?! Arme slagoffer … stank vir dank ….
Da is weer n bewuis hul kan nie vertrou word nie
Privaat en Christelike skool – so hoekom was die pa se vuurwapen nie toegesluit nie – en dan behoort die pa ook mos aangekla te word, Sterkte aan die familie en vriende – dis baie hartseer – maar daai 2 seuns het dit beplan as jy my vra.
Ek twyfel of daar werklik gepasde optrede teen twee minderjariges toegepas gaan word. Die minderjarige in Eugene Terre Blanche moord het omtrent skotvry daarvan afgekom.Die saak gaan weer uitgerek word maar ons wag maar en sien of hulle opgesluit gaan word soos dieJong blanke outjie wat sy ouers en suster vermoor het in die Noord Kaap
Demokrasie, die volk regeer mos nou die land. Jammer vir die familie se verlies asook die onmenslike optrede hoe hulle van die slagoffer ontslae geraak het.Die Christelike geloof gaan mos uit van die standpunt alles wat jy verkeerd doen sal jou vergewe word .